text: Bunkebryllupper
  11 november 2011 kl. 09.23
  I dag - 11.11.11 - er den store bryllupsdag. Et par hundrede par sagde ja til hinanden på landsdelens rådhuse.
  Alene i Aabenraa blev 30 par gift.
  På Koldinghusn blev 11 par viet, og at det netop var 11, er en tilfældighed.
  Borgmester Jørn Pedersen (V) fortæller til JydskeVestkysten, at han har lavet generalprøve på dagens bunkebryllup, så tidsplanen kan holdes. Vielserne skal ske på klokkeslettet 11.11.
  Yderligere 13 par blev gift i Kolding.
  Flere kommuner har sat loft over antallet af par, der kan blive viet på en enkelt dag, men i anledning af fredagens særlige talkombination, ser de bort fra det.
  
  Tradition
  Særlige talkombinationer har altid givet anledning til at holde bryllup.
  Sådan var det også for 50 år siden.
  Derfor kunne Paula og Kurt Nielsen, Kolding, samt Ove og Conny Paulsen, Kolding, i dag fejre guldbryllup. Conny og Kurt er søster og bror.
  